b'\n_START_ARTICLE_\nKolajna poglavnika Ante Paveli\xc4\x87a za hrabrost\n_START_PARAGRAPH_\nKolajna poglavnika Ante Paveli\xc4\x87a za hrabrost osnovana je kao "vidljiv znak odlikovanja za djela osobne hrabrosti u borbi". Poglavnik NDH odlikovao je ovom kolajnom \xc4\x8dasnike, do\xc4\x8dasnike i vojnike Hrvatskih oru\xc5\xbeanih snaga, koji su pokazali osobnu hrabrost u borbi. Dokaze o iskazanoj hrabrosti moralo je ispitati posebno vojni\xc4\x8dko povjerenstvo. Kolajnu su mogli dobiti i pripadnici stranih oru\xc5\xbeanih sila, koje su se borili zajedno s hrvatskim postrojbama. Kolajna za hrabrost ima \xc4\x8detiri stupnja. Kolajna je ustanovljena zakonskom odredbom od 27. prosinca 1941. godine. Ovom je kolajnom poglavnik odlikovao \xc4\x8dasnike, do\xc4\x8dasnike i domobrane, odnosno usta\xc5\xa1e hrvatskih oru\xc5\xbeanih snaga, koji su pokazali osobnu hrabrost u borbi. _NEWLINE_Zlatna kolajna za hrabrost nosila se na neobi\xc4\x8dno slo\xc5\xbeenoj vrpci koja je visjela iz drugog zapu\xc4\x8dka odozgo. Nositelji Zlatne kolajne za hrabtost imali su pravo na naslov "Vitez". Zlatnu kolajnu poglavnika Ante Paveli\xc4\x87a za hrabrost dobilo je tijekom rata samo sedam osoba, od toga \xc5\xa1est posmrtno. Samo je oru\xc5\xbeni vodnik Marijan Banovac do\xc5\xbeivio dodjelu kolajne. Ostali koji su dobili su usta\xc5\xa1ki satnik Mijo Babi\xc4\x87, usta\xc5\xa1ki pukovnik Jure Franceti\xc4\x87, pje\xc5\xa1a\xc4\x8dki bojnik Juraj Bobinac, usta\xc5\xa1ki bojnik Krunoslav Dev\xc4\x8di\xc4\x87, zrakoplovni natporu\xc4\x8dnik Cvitan Gali\xc4\x87 i general Eduard pl. Buni\xc4\x87 Bona. Dvije zlatne kolajne podijeljene su zastavama hrvatskih postrojbi: Bojne branitelja Kladnja i 369. Poja\xc4\x8dane hrvatske pje\xc5\xa1a\xc4\x8dke pukovnije._NEWLINE_Velika srebrna kolajna za hrabrsot nosila se na trokutastoj vrpci na lijevoj strani grudi. _NEWLINE_Hrvatski dr\xc5\xbeavljani - nositelji Zlatne i Velike srebrne kolajne za hrabrost dobivali su mjese\xc4\x8dni doplatak. 4. rujna 1936. Odredba o doplatcima nosilaca zlatnih i velikih srebrnih kolajna za hrabrost donosi da doplatak mogu dobiti samo hrvatski dr\xc5\xbeavljani i zastave odlikovane ovim kolajnama za hrabrost. Mjese\xc4\x8dni doplatak je 5.000 kuna za zlatnu kolajnu i 500 kuna za veliku srebrnu kolajnu. Poslije smrti nositelja ovih kolajna, doplatak su dobivali njegovi nasljednici. Doplatci su poslije povi\xc5\xa1eni zbog inflacije._NEWLINE_Postojale su jo\xc5\xa1 Mala srebrna i Bron\xc4\x8dana kolajna poglavnika Ante Paveli\xc4\x87a za hrabrost, koje su se masovno dodijeljivale._NEWLINE_Autor ovog odlikovanja je poznati hrvatski kipar i medaljoner Ivo Kerdi\xc4\x87. Iskovane su medaljerskoj radionici Teodora Krivaka._NEWLINE_Lice kolajne bilo je s likom poglavnika Ante Paveli\xc4\x87a ulijevo, uokolo uz rub natpis: POGLAVNIK ANTE PAVELI\xc4\x86. U sredini nali\xc4\x8dja bio je usta\xc5\xa1ki grb - veliko slovo U, s goru\xc4\x87om bombom i hrvatskim grbom na njoj. Iznad grba je pisalo geslo: ZA DOM SPREMNI, a ispod grba natpis: ZA HRABROST, izveden ve\xc4\x87im slovima od natpisa gesla. Lijevo i desno od slova U godina: 19/41. Lijevo i desno od plamena goru\xc4\x87e bombe stajao je nadnevak: 10/IV. Uz rub kolajne je okvir od tropleta ornamenta.'